...जब नवाज शरीफ ने कहा- वाजपेयी जी, आप तो पाकिस्तान में भी चुनाव जीत सकते हैं  
1999 में वाजपेयी ने लाहौर यात्रा के दौरान शांति की जोरदार अपील की थी
नवाज शरीफ के साथ लाहौर घोषणा-पत्र पर दस्तखत किए थे
जम्मू-कश्मीर में सामान्य स्थिति बहाल करने के तीव्र इच्छुक थे अटल जी
कोलंबो में दक्षेस के शिखर सम्मेलन के इतर जब उन्होंने नवाज शरीफ से आमने-सामने की मुलाकात की, इसके बाद उन्होंने उस दिशा में काम करना शुरू कर दिया. अटलजी ने रिश्तों पर जमी बर्फ तोड़ी और मेरा मानना है कि वार्ता की शुरुआत वहीं पर हुई. इसके बाद हम लाहौर बस शांति मिशन पर गए और फिर लाहौर घोषणा-पत्र पर दस्तखत हुए. अटलजी की लोकप्रियता पर नवाज शरीफ की टिप्पणी न सिर्फ दिलचस्प थी, बल्कि यह उनके करिश्माई अंदाज के बारे में काफी कुछ कह रही थी. लाहौर बस सेवा की पहल नाकाम हो गई और हमें कारगिल का सामना करना पड़ा. एक बार फिर वहां भी उन्होंने अपना नेतृत्व प्रदर्शित किया और सशस्त्र बलों को प्रोत्साहित किया. भारत कारगिल के युद्ध में विजयी होकर उभरा. और उनकी पार्टी ने जोरदार वापसी की और एनडीए को बहुमत प्राप्त हुआ.
(इनपुट भाषा से)